Publication: Magyar Közlöny
Issue: MK-2009-72 (Year: 2009, Number: 72)
Era: 2004-2010
Section: 2. számú melléklet a 25/2009. (V. 27.) OKM rendelethez
Paragraph Index: 357

12. Művelődés, egészségügy, szociálpolitika választás önkormányzatok feladatai szervezete képviselőtestület (közgyűlés) alapfokú oktatás egészségügyi és szociális alapellátás ivóvíz, közvilágítás, helyi közutak stb. fenntartása bizottságok polgármester jegyző polgármesteri hivatal ügyintézés helyi közigazgatás nemzeti és etnikai kisebbségek jogainak érvényesítése az állam kulturális feladatai nyugdíjbiztosítás társadalombiztosítás közszakfelsőoktatás szociális juttatások egészségbiztosítás ismeretterjesztés könyvtárak közgyűjtemények művelődési intézmények a kulturális örökség védelme a tudományos kutatás támogatása a művészetek támogatása alapellátás szakellátás 2009/72. szám EMBER A TERMÉSZETBEN Célok és feladatok Az Ember a természetben műveltségi terület keretében folyó oktatás és nevelés alapvető célja, hogy megalapozza a tanulók természettudományos ismereteit a szűkebb és a tágabb környezetükről. A nevelő-oktató munka lehetőséget biztosít az általános természettudományos fogalmak, eljárások és szemléletmódok formálására, a tudományos kutatás mint társadalmi tevékenység bemutatására, a természettudományos megismerési módszerek fejlesztésére, az önálló megfigyelések, vizsgálódások, kísérletek, mérések végzésére, gyakorlatias tudás megszerzésére. Feladata az élő és élettelen természet szoros kapcsolatának, az ember és a természet összetartozásának, egymásrautaltságának, az ember természetben betöltött helyének és szerepének felismertetése; a természetben lezajló változások, kölcsönhatások, jelenségek tudományos bemutatása, modellezése, magyarázata; pozitív attitűdök kialakítása, tudatosan cselekvő emberek formálása. A műveltségi terület sajátos nevelési és képzési feladatainak teljesítése révén hozzájárul a természet megszerettetéséhez, az értékeinek megóvása iránti felelősség, a környezettudatos magatartás alakulásához. A Nemzeti alaptanterv lehetővé teszi, hogy az Ember a természetben műveltségi területben megfogalmazott tartalmak akár integrált, akár önálló tantárgyak keretében oktathatók legyenek. Az 1–4. évfolyam természet- és társadalomismeret tantárgya integráltan tartalmazza az Ember a természetben műveltségi terület adott életkorra megfogalmazott fejlesztési feladatait és ismereteit, melyhez szervesen kapcsolódnak az Ember és társadalom műveltségi terület társadalmi környezetet bemutató elemei. Az 5–6. évfolyam természetismeret tantárgya szintén integrált tananyaggal alapozza meg a fizikai, a biológiai és a kémiai önálló tantárgyainak természettudományos ismereteit úgy, hogy tartalmában és szemléletében szervesen épül a természet- és társadalomismeret tantárgyra, hiszen az 5–6. évfolyam tanulóinak gondolkodása is elsősorban az érzékelés útján szerzett konkrét tapasztalatokra épít. Az 1–6. évfolyamok alapvető közös feladata az elemi természettudományos nevelés. A tanulók megfigyelik saját testük működését, közvetlen természeti és társadalmi környezetüket, tapasztalatokat gyűjtenek, egyszerű vizsgálódásokat, méréseket végeznek. Ezek a tevékenységek teszik lehetővé az életkornak megfelelő megismerési módszerek elsajátítását, gyakorlását és a tapasztalatok rögzítését. A 7–8. évfolyam fizikai, biológiai és kémiai tantárgyi Órakeretében – bár külön tantárgyként tanítva, de mégis egységben – lehetőség van a korszerű természettudományos szemléletmód fokozatos kialakítására. Ebben az életkorban várható el az elvont fogalmi és az elemző gondolkodás megjelenése. Így a tanulók életkorának megfelelően mód nyílik az absztrakt gondolkodás fejlesztésére és az önálló tanuláshoz, önműveléshez szükséges ismeretek, képességek megalapozására. Az Ember a természetben műveltségterület tartalmai és fejlesztési feladatai különösen alkalmasak arra, hogy a tanulókban kialakítsák, megalapozzák azt a felelősségérzetet, azokat a magatartásformákat, tevékenységeket, amelyek szűkebb és tágabb környezetük, saját egészségük megóvásához, életmódjuk tudatos irányításához szükséges. Ennek a nehéz és hosszú folyamatnak része az olyan tudatos fogyasztóvá nevelés is, aki tisztában van jogaival, de felelősségével is. A sajátos nevelési igényű tanulók számára a műveltségterület elérhető céljainak teljesítésére egyéni fejlesztési tervet kell készíteni. Mivel főleg az alapozó, de a fejlesztő szakaszban is a megismerés és a tevékenységek alapja továbbra is az anyag, a jelenségek, a folyamatok érzékelhető tulajdonságainak vizsgálata, ugyanakkor különösen a fejlesztő szakaszban már szerepet kap a fogalmi gondolkodás megjelenése is, erre különböző lehetőségek vannak. A műveltségterület tantárgyi rendszere és óraszámai Évfolyam 5. 6. 7. 8. A B A B A B A B Természetismeret 1,5 1,5 Biológia 1,5 Fizika 1,5 1,5 Kémia 1,5 Összesen 1,5 1,5 Évi összes óraszám 3x74 37+2x56 3x74 2x56+37 2009/72. szám A tantárgyak kétféle éves óraszáma az iskoláknak választási lehetőséget biztosít arra, hogy a számukra kedvezőbb óraszámú tantervet illesszék a pedagógiai programjukba. A magasabb óraszámú A változat esetében sem cél az ismeretjellegű elemek további bővítése, ebben a tervezetben több idő fordítható a tanulók differenciált képességfejlesztésére, a tantárgyakhoz szorosan kapcsolódó kísérletezés, megfigyelés, terepi munka, tanulmányi séta, projektfeladat stb. tervezésére. A Nemzeti alaptanterv lehetővé teszi a Földünk, környezetünk műveltségterület akár önálló, akár a természetismeret keretében történő megalapozását az 5–6. évfolyamon. A Nemzeti Tankönyvkiadó tantervei az önálló alapozásra készültek, de az integrált alapozás a tantervek belső arányainak átcsoportosításával a helyi tantárgyi program készítésekor megoldható. A nem szakrendszerű oktatás E kerettanterv abból indul ki, hogy az 5-6. évfolyamon a nem szakrendszerű oktatás számára szánt időkeretet a magyar nyelv és irodalom és a matematika óraszámából biztosítja. A helyi tantervben ettől eltérő órakeret is kialakítható. A természetismeret tantárgy különösen alkalmas arra, hogy egyes tartalmak kapcsán a tanítói tanulásszervezés is időkerethez jusson, tovább erősítve a kezdő és bevezető, illetve az alapozó szakasz pedagógiai egységét. A tanulók értékelése Az eredményes előrehaladás egyik fontos előfeltétele a tanulók tudásának folyamatos ellenőrzése és értékelése. Módszerét tekintve belső értékelés. Formáját tekintve félévkor és tanév végén írásos összegző értékelés, a tanulók az iskola pedagógiai programjában elfogadottak alapján szöveges értékelést vagy érdemjegyet kapnak. A tanév során értékeljük a tanulók szóbeli megnyilvánulását, írásbeli teljesítményét, manuális tevékenységét. A szóbeli értékelés egész évben folyamatosan történik. A szóbeli értékelés alapja lehet a tanuló − tényismereti szintje, − a tanult szakkifejezések használatában való jártassága, − ismereteinek alkalmazási szintje, − megfigyelésekben való jártassága, önállósága, − vizsgálódásai eredményének rögzítése, bemutatása, − gyakorlati tevékenységének eredményessége (pl. gyűjtőmunkája, megfigyelések, egyszerű vizsgálatok, kísérletek elvégzése), − órai aktivitása (a feladatokhoz való hozzáállása, csoportmunkában, egyéb közös tevékenységekben való részvétele). Egy-egy témakört témazáró teszt vagy feladatlap íratásával zárunk. A kommunikációs képességek fejlesztése szempontjából fontos a lehetőségekhez mérten a rendszeres rövid szóbeli felelet, az írásbeli szövegalkotás fejlesztése érdekében a témaközi rövid írásos beszámoló íratása. Az elvárható eredményektől való nagymértékű eltérés esetén az okokat feltárva még a tanmenet módosítása – pl. korrekciós óra beiktatása – is elfogadható. A tanterv alkalmazásához szükséges speciális képesítési követelmények és tárgyi feltételek Képesítési feltételek Az ötödik–hatodik évfolyamon a természetismeret tantárgyhoz a nem szakrendszerű oktatásban tanító, illetve konduktori, a szakrendszerű oktatásban a tantárgynak megfelelő szakos tanári vagy műveltségi területnek megfelelő képesítést nyújtó tanítói végzettség szükséges. Nem szakrendszerű oktatásban a tanár akkor oktathat, ha legalább százhúsz órás pedagógus-továbbképzés vagy szakirányú továbbképzés keretében elsajátíttotta a hat–tizenkettő éves korosztály életkori sajátosságaihoz illeszkedő pedagógiai, pszichológiai ismereteket és az eredményes felkészítéshez szükséges módszereket. A hetedik–nyolcadik évfolyamon a fizika, biológia, kémia tantárgynak megfelelő képesítést nyújtó tanári végzettség szükséges. 2009/72. szám Tárgyi feltételek Az iskolában már meglévő tanári és tanulói demonstrációs eszközök (kiegészítve – szükség szerint – saját készítésű eszközökkel); szaktantermek; iskolai könyvtár (lehetőség szerint). A tankönyvek kiválasztásának elvei Az általános iskolai korosztály tankönyvének kiválasztása különösen sok odafigyelést, körültekintő választást igényel, mert a jó tankönyvnek fontos szerepe van a tantárgyon keresztül a természet megszerettetésében. Ezért olyan tankönyvet válasszunk, amely a tantervi célkitűzésnek megfelelően a természeti és társadalmi jelenségeket az érzékszervi megfigyeléssel szerezhető tapasztalatokon keresztül, a közvetlen környezetből származó ismeretekkel összeköthetően mutatja be. A könyv tematikája fejlessze a térbeli és az időbeli tájékozódás képességét is. A megértést és képességfejlesztést változatosan tevékenykedtető feladatok, kérdések segítsék. A kiegészítő olvasmányok ne csak érdekesek legyenek, hanem az adott jelenségkör fontos és jellemző vonásaival ismertessenek meg (a törvényszerűségek érvényesülése, ezek megfigyelhetősége a mindennapi tapasztalatokban is, mai felhasználása). A tankönyv elsődlegesen nem a tananyag otthoni felidézésére szolgál, hanem a tanórai munka legfontosabb eszköze. Ezért a képek, ábrák ne csupán illusztratív szerepet töltsenek be: legyenek alkalmasak elemzésre, a tananyaghoz kapcsolódó irányított vagy önálló tanulói ismeretszerzésre. A képekre, ábrákra is vonatkozzanak kérdések, feladatok. Kerüljük a zsúfolt, nehezen áttekinthető képeket, ábrákat tartalmazó tankönyveket! A képekről, ábrákról történő ismeretszerzésre a színes nyomású könyvek több lehetőséget nyújtanak. A taníthatóság-tanulhatóság feltétele a tankönyv jó tagoltsága. Különüljenek el a különböző didaktikai funkciójú szövegrészek (pl. törzsanyag, kiegészítő anyag, olvasmányok, kérdések, feladatok). A tanulást különféle kiemelések segítsék. A túlzott tagoltság és sok kiemelés azonban már nehezíti a tanulást. Előnyös, ha a leckéket egyszerű vázlatok és összegző kérdések zárják. A nagy fejezeteket is zárják rövid összefoglalások. A könyv nyelvezete legyen érthető, olvasmányos a tanulók számára. Ne tartalmazzon fölöslegesen sok fogalmat és tényt, ugyanakkor biztosítson minél több és többféle lehetőséget a tanulói tevékenységekre, a képességfejlesztésre (kérdések, feladatok). Ösztönözze és segítse az önálló tanulói ismeretszerzés tankönyvön belüli és tankönyvön kívüli formáit. A tevékenységközpontú tanítás és a képességfejlesztés szempontjából fontos, hogy a tankönyvhöz megfelelő munkafüzet is tartozzon. A kiegyensúlyozott oktató-nevelő munkát segítheti, ha olyan tankönyvsorozatot választunk, amelynek kötetei azonos didaktikai felépítésűek. Előny, ha a tankönyvhöz készültek tanítást segítő eszközök, pl. tanári kézikönyv. Természetismeret 5–6. évfolyam Célok és feladatok A természetismeret tantárgy tartalmában, szemléletében az 1–4. évfolyam természetés társadalomismeret tantárgyára épül, azzal egységet alkot. A tantárgy legfontosabb célja és feladata az 1–4. évfolyamokon elsajátított elemi szintű természettudományos ismeretek bővítése, a kialakult jártasságok, készségek, képességek továbbfejlesztése és a természettudományos gondolkodáshoz szükséges képességek megalapozása. Nem cél az elvont tudományos fogalmak meghatározása, definíciószerű megtaníttatása. Kívánatos, hogy a tanulók személyes tapasztalatok útján jussanak el a természet szépségeinek, értékeinek megismeréséhez. Az ismereteik alapján elvárható a természeti jelenségek elemi szintű értelmezése, a bekövetkező változások felismerése, a természeti jelenségek, folyamatok oksági összefüggéseinek megértése, a lényeges elkülönítése a lényegtelentől. A tantárgy oktatása tegye lehetővé a tanulók számára, hogy alapfokon megismerjék, elsajátítsák a természettudományos kutatási módszereket: a vizsgálódást, a megfigyelést, a mérést, a kísérletezést, az összefüggések felismerését, az eredmények elemzését és értékelését, továbbá biztosítsa a tapasztalatok, vizsgálódások eredményeinek szakszerű megfogalmazását szóban, rögzítését írásban, rajzban. Ösztönözze a tanulókat a Taneszközökön kívüli ismerethordozók használatára és az önálló ismeretszerzésre, fejlessze az ehhez szükséges képességeiket. 2009/72. szám

Source: https://magyarkozlony.hu/hivatalos-lapok/826315756dde14367a52bfa8662afba2eb226873/dokumentumok/53eca0ebcc2dd99be76329d5cd5d977260eb80b4/letoltes